Gebou brand in Blackheath naby Kaapstad | Netwerk24
Gebou brand in Blackheath naby Kaapstad
Deur Eugene Gunning 12 Oktober 2017 19:31
Brandbestryders van Kaapstad is Donderdagmiddag kort na 15:00 na 'n gebou in Metalweg, Blackheath ontbied waar 'n brand uitgebreek het.
Die brand in die nywerheidsgebied tussen Kuilsrivier en Eersterivier het blykbaar in 'n plastiekfabriek ontstaan.
Edward Bosch van Kaapstad brand-en-redding, het gesê die oorsaak van die brand is nog nie bekend nie.
"Ons het 50 brandbestryders op die toneel. Hulle probeer die vlamme in die gebou blus," het Bosch gesê.